'Ekonomie betaal nou prys vir ANC se oorlogsverklaring' | Maroela Media
Volgens Anton Alberts, voorsitter van die VF Plus, is dit skokkend om te sien hoe Suid-Afrika se ekonomie agteruit gaan, alhoewel dit nie onverwags is nie gegewe die ANC se oorlogsverklaring teen Suid-Afrika deur sy swak ekonomiese beleid en inmenging in die ekonomie.
"Die ekonomiese groeikoers van -3,2% vir die eerste kwartaal van vanjaar wat Statistieke Suid-Afrika (SSA) vanoggend bekend gemaak het, is nogtans 'n uiterste skok," het Alberts gesê.
"Die ANC se oorlogsverklaring teen die land het reeds begin met die verskerpte maatreëls rakende swart ekonomiese bemagtiging (SEB) en regstellende aksie (RA). Daarmee saam het faktore soos staatskaping, hoë misdaadsyfers en voorgenome onteiening sonder vergoeding 'n perfekte storm gevorm om die land se ekonomie te beskadig.
Alberts meen hierdie skade gaan groot kundigheid en harde werk verg om te herstel en die VF Plus is oortuig daarvan dat die ANC nie die party is wat in staat is om dit te vermag nie.
"Dit is ook skokkend om te sien hoe landbouproduksie geval het. Dit is direk weens die ANC se verskroeideaardebeleid jeens landbou. Daar is geen erns om plaasmoorde te bekamp nie. Die VF Plus bepleit lank reeds die daarstelling van onder meer spesiale eenhede om brutale plaasaanvalle en -moorde te voorkom.
"Die regering het geen wesenlike hulp aan die landbousektor gebied nie en die teendeel het tewens gebeur deur dié sektor verder te teiken deur die konsep van onteiening sonder vergoeding. Dit moet dus geen verrassing wees dat ANC se vernietigende beleid ook in hierdie sektor sy tol eis nie."
Volgens die VF Plus is dit duidelik dat die ANC 'n "roekelose organisasie is wat geen ag slaan op die lot van Suid-Afrika se mense nie en wat nie daarin belang stel om 'n beleid te stel waarin 'n vrye mark die ekonomie kan laat gedy nie". "Die ANC bestaan net vir homself en sy kaartdraende lede."
Alberts het gesê die res van Suid-Afrika se mense sal al hoe swaarder kry, ongeag van watter kleur hulle is. "Daar is net een oplossing hiervoor en dit is om van die ANC ontslae te raak, want daar is geen manier hoe die ANC self kan of sal omdraai en die land red nie. Die publiek moet om hul eie oorlewing hande vat en saam met die VF Plus werk om die ANC en ander partye met 'n linksgesinde beleid te isoleer sodat die regte partye in 'n koalisie aan bewind kan kom om die land om te draai en op die herstelpad te plaas."
Die mense het ANC gestem en is dus gelukkig hoe alles tans is. Dit verbaas my dat die ANC altyd stemme wen maar later brand mense af…
Opons eie eerder
Ons sam moet wegbreek as ons wil oorleef. VF moet nou hard begin druk vir selfbeskikking.
Ons brandstofpryse is naby aan Zimbabwe se brandstofpryse. Brandstofpryse is duidelik enigste konstante bron van inkomste vir stastskas tans en dit maak ekonomie dood.
Plundering in SA kan nou seker ook al deur afstands-onderrig aangebied word, maar vir sommige kom dit dood-natuurlik – so hul slaag met Vlieende vaandels!!